આ ચૂંટણીના પરિણામોથી કોઇ રાહત મળે કે સમસ્યાનો ઉકેલ આવે એવી કોઇ શક્યતા જણાતી નથી. નાણાંકીય ભંડોળની સહેજપણ અછત નહીં હોવા છતાં નાગાલેન્ડ અનેક મોરચે વિકાસની ઉપેક્ષાની સમસ્યામાંથી પસાર થઇ રહ્યું છે, અને રાજ્યમાં આંખે ઉડીને વળગે એવી કોઇ બાબત હોય તો તે છે રાજ્યના રોડ-રસ્તા. રાજ્યના ઉચ્ચશિક્ષિત લોકો બેરોજગાર છે અને તેઓ નોકરીઓની તલાશમાં છે, તદઉપરાંત રાજ્યના સામાન્ય લોકો કાયમ માટે એક પ્રકારની નિરાશા ભોગવી રહ્યા છે કેમ કે તેઓ શાંતિ કાયમ કરવા ત્રાસવાદી જૂથોને સીધો ટેક્સ ચૂકવે છે પરંતુ તેઓને આ સીધા ટેક્સના બદલામાં કે નાણાંકીય સહાય પૂરી પાડવાની કેન્દ્ર સરકારની ઉદારતામાંથી કોઇ સીધો લાભ મળતો નથી. તેઓ દ્વારા ચૂકવાતા ટેક્સના નાણાંનો મોટો હિસ્સો એવા રાજકારણીઓના ખિસ્સામાં જાય છે જેઓ સત્તામાં રહેવાથી કેટલો આર્થિક લાભ થાય છે તે બખૂબી જાણે છે. રાજકીય જોડાણ હોય કે ન હોય, પરંતુ રાજકીય આશ્રય અને ધન એ જ એવી બે કડવી વાસ્તવિકતાઓ છે જે રાજ્યના રાજકારણને ચલાવતી સત્તા સાથે સારી રીતે સંકળાયેલા છે.